འཕྱ་དམོད་དང་ཟུར་ཟ་ནི་མཚམས་ལན་རེར་དོན་གཅིག་ཡིན་ལ།མཚམས་ལན་རེར་ཁ་ཁ་རེད།ཟུར་ཟ་ནི་ཚིག་མཚོན་འདེབས་པ་ཡིན་ལ།འཕྱ་དམོད་ནི་ཚིག་མཚོན་མ་ཡིན།འཕྱ་དམོད་ནི་ངག་འཁྲོལ་དུས་དགོད་པ་དང་འཛུམ་པ་འདྲེས་མར་གྱུར་པའི་འཕྱ་བའི་རྣམ་པ་ཐོན་ལ།ཟུར་ཟ་ལ་འཕྱ་དགོད་ཐོན་པའི་ངེས་པ་མེད།ཟུར་ཟ་ལ་ཚིག་ཕྲེང་གཙོ་ཆེ་སྟེ།དེ་ལ་སྐྱོ་མདོག་དགའ་མདོག་ཁྲོ་མདོག་སོགས་ཉམས་ཅི་རིགས་ཐོན་པར་བྱས་ཆོག་ལ།གང་ཡང་མ་ཐོན་པར་བཏང་སྙོམས་སུ་བཤད་ཀྱང་ཆོགགཙོ་བོར།ཚིག་མདའ་དེ་ཕོག་ན།ཉན་མཁན་དང་བཤད་ཡུལ་ལ།ཉན་རྒྱུ་གོ་རྒྱུ་བསམ་རྒྱུ་ཡོད་པའི་ངག་ཚིག་ཐལ་བ་ཅན་ནོ།།འཕྱ་དམོད་ནི་བཤད་སྒྲོས་ཚིག་ངོས་ན།མཐའ་གཅིག་ཏུ་དམན་གཅོད་དང་མཐོང་ཆུང་གི་སྒྲ་ལ་དགོད་པ་དང་འཛུམ་པ་བཅུག་པའི་ཆགས་སྡང་མངོན་སུམ་ཅན་ཡིན་པས།ཉན་མཁན་གྱི་ཉེ་འཁོར་ན་སུ་དང་གང་ཡོད་རུང་ཚང་མ་བཞད་གད་ཐེག་གེར་བགད་ཆོག་ལ།འཛུམ་ཁྲིག་གེར་དམུལ་ཆོགཡང་ན།ཁོང་དགོད་བྱས་ཀྱང་ཆོགདེར་གློག་བརྙན་དུ།ཨ་ཕས་བུ་མོ་ཆེ་བ་ས་གནས་རང་བཞིན་གྱི་སྦེ་འགྲན་ལ་ཞུགས་པར་ཐོ་འགོད་དུ་བཅར་ན།དེར་གནས་པའི་གསར་བུ་དེ་གཉིས་ཀྱི་མཐོང་ཆུང་ཟུར་ཟ་ཡི་ཚིག་ལ་བརྟེན་ནས།དེར་འདུས་ཚང་མ་ཧབ་ཆ་དི་རེར་སོང་བ་ལྟ་བུ།ཡང་ཨ་ཕ་དེས་བུ་མོ་གཉིས་ཀྱི་རལ་པ་བཅད་དེ་མགོ་སྐྲ་ཕོ་ཚུགས་སུ་བཏོད་རྗེས།སྲང་ལ་སོང་ན།དེར་གནས་ཀྱི་ཕ་རྒན་ཞིག་གིསཁྱོད་ལ་བུ་ཕོ་གཉིས་སྐྱེས་འདུགཅེས་དགོད་འཛུམ་འདྲེས་མའི་ངག་གཏམ་ཤོར་བ་ལྟ་བུ།